**РАЙОННА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 1**

Днес, 20.04.2024г., се проведе заседание на Районна избирателна комисия в Тридесет и първи изборен район – Ямболски, при следния дневен ред:

1. Проект за решение относно определяне на адрес, работно време и контакти за връзка на Районна избирателна комисия в Тридесет и първи изборен район-Ямболски, при произвеждане на изборите за членове на Европейския парламент от Република България и за народни представители, насрочени на 9 юни 2024г. – докладчик Силвия Атанасова.

2. Проект за решение относно номерацията на решенията на Районна избирателна комисия в Тридесет и първи изборен район-Ямболски, при произвеждане на изборите за членове на Европейския парламент от Република България и за народни представители, насрочени на 9 юни 2024г. – докладчик Николай Начев.

3. Проект за решение относно приемане на решения и ред за обявяването им от Районна избирателна комисия Ямбол, при произвеждане на изборите за членове на Европейския парламент от Република България и за народни представители на 9 юни 2024 г. – докладчик Десислава Москова.

4. Проект за решение относно печат на Районна избирателна комисия в Тридесет и първи изборен район-Ямболски, защита на печата и определяне на член за маркиране на печата, при произвеждане на изборите за членове на Европейския парламент от Република България и за народни представители на 9 юни 2024г. – докладчик Николай Начев.

5. Проект за решение относно регистрация на инициативни комитети в РИК Ямбол за участие в изборите за народни представители на 9 юни 2024 г.- докладчик Димитър Събев

6. Проект за решение относно определяне на срока и реда за подаване на документи за регистрация на кандидатски листи на партиите, коалициите и инициативните комитети в Районна избирателна комисия-Ямбол за участие в изборите за народни представители на 9 юни 2024г. - докладчик Димитър Събев

7. Разни

**ПРИСЪСТВАХА:** 11 членове – Ани Канева, Николай Начев, Красимира Атанасова, Нели Стоянова, Лора Каламерова, Даниела Господинова, Атанаска Христова, Десислава Москова, Катя Апостолова, Силвия Атанасова, Димитър Събев, **извън зала:** 2 членове - Георги Димитров, Младенка Николова

Заседанието бе открито в 12.45 часа от председателя Ани Канева.

**АНИ КАНЕВА:** Уважаеми колеги, в зала сме 11 членове, извън зала 2 членове – Николова и Димитров, налице е кворум. Откривам първото заседание на Районната избирателна комисия в Тридесет и първи изборен район-Ямболски, назначена с решение №3109-ЕП/НС/19.04.2024г. на ЦИК за изборите за членове на Европейския парламент от Република България и за народни представители, насрочени на 9 юни 2024г.

За отчитане на поименното гласуване определям колегата Димитър Събев.

За протоколист определям колегата Катя Апостолова.

Колеги, дневният ред ви е предоставен. Имате ли допълнения или възражения по него? Не се правят. Процедура по гласуване на дневния ред.

**ДИМИТЪР СЪБЕВ:** гласували За – 11 членове - Ани Канева, Николай Начев. Красимира Атанасова, Нели Стоянова, Лора Каламерова, Даниела Господинова, Атанаска Христова, Десислава Москова, Катя Апостолова, Силвия Атанасова, Димитър Събев.

Против – няма.

**АНИ КАНЕВА:** Дневният ред се приема. По т.1 докладва колегата Атанасова.

**СИЛВИЯ АТАНАСОВА:** Колеги, предлагам ви следния проект за решение по т.1 от дневния ред:

ОТНОСНО: определяне на адрес, работно време и контакти за връзка на Районна избирателна комисия в Тридесет и първи изборен район-Ямболски, при произвеждане на изборите за членове на Европейския парламент от Република България и за народни представители, насрочени на 9 юни 2024г.

На основание чл. 72, ал.1, т.1 от Изборния кодекс, Районна избирателна комисия в Тридесет и първи изборен район-Ямболски

**Р Е Ш И:**

1. Определя адрес на Районна избирателна комисия Ямбол както следва: гр.Ямбол, ул.“Жорж Папазов“ №18, ет.2, в сградата на Областна администрация Ямбол. Адресът на комисията да се оповести публично чрез публикуване на интернет страницата на РИК.

2. Определя работно време на РИК Ямбол за прием на документи:

всеки календарен ден от 9.00ч. до 17.00ч.

3.Определя контакти за връзка с комисията:

- телефонни номера:

046 696928, 046 696929

0898 268608 – Председател на РИК – Ани Канева

0888 902242 – Секретар на РИК – Красимира Иванова – Атанасова

- факс – 046 664642

- email: [rik31@cik.bg](mailto:rik31@cik.bg)

Настоящото решение на РИК е обявено съгласно чл.72, ал.2 от ИК и същото подлежи на оспорване пред ЦИК в тридневен срок от обявяването му, по реда на чл. 73 от ИК.

**АНИ КАНЕВА:** Колеги, има ли изказвания по проекта? Няма. Процедура по гласуване.

**ДИМИТЪР СЪБЕВ:** гласували За – 11 членове - Ани Канева, Николай Начев. Красимира Атанасова, Нели Стоянова, Лора Каламерова, Даниела Господинова, Атанаска Христова, Десислава Москова, Катя Апостолова, Силвия Атанасова, Димитър Събев,

**Против** – няма.

**АНИ КАНЕВА:** Решението се приема и е с № 1-ЕП/НС от   
 днешна дата.

По т.2 от дневния ред докладва колегата Николай Начев. Заповядай!

**НИКОЛАЙ НАЧЕВ:** Колеги, предлагам ви следния проект за решение по т.2 от дневния ред:

ОТНОСНО: номерацията на решенията на Районна избирателна комисия в Тридесет и първи изборен район-Ямболски, при произвеждане на изборите за членове на Европейския парламент от Република България и за народни представители, насрочени на 9 юни 2024г.

На основание чл. 72, ал.1, т.1, вр. чл.70, ал.4 от Изборния кодекс, Районна избирателна комисия в Тридесет и първи изборен район-Ямболски

**Р Е Ш И:**

1. Взетите от Районна избирателна комисия Ямбол решения имат единна последователна номерация с арабски цифри.
2. Номерацията на решенията на Районна избирателна комисия в Тридесет и първи изборен район-Ямболски започва с № 1.
3. Решенията, които се отнасят до определен вид избор, се номерират, като след съответната арабска цифра се поставя тире и се добавя едно от следните съкращения относно съответния вид избор: ЕП – за избори за Европейския парламент; НС – за избори за народни представители.
4. Когато решенията се отнасят за двата вида избори, съответните съкращения се поставят едно след друго, като се отделят с наклонена черта.

Настоящото решение на РИК е обявено съгласно чл.72, ал.2 от ИК и същото подлежи на оспорване пред ЦИК в тридневен срок от обявяването му, по реда на чл. 73 от ИК.

**АНИ КАНЕВА**: Колеги има ли изказвания по проекта? Няма. Процедура по гласуване.

**ДИМИТЪР СЪБЕВ:** гласували За – 11 членове - Ани Канева, Николай Начев. Красимира Атанасова, Нели Стоянова, Лора Каламерова, Даниела Господинова, Атанаска Христова, Десислава Москова, Катя Апостолова, Силвия Атанасова, Димитър Събев,

**Против** – няма.

**АНИ КАНЕВА:** Решението се приема и е с №2-ЕП/НС от днешна дата.

По т.3 от дневния ред докладва колегата Москова.

**ДЕСИСЛАВА МОСКОВА:** Колеги, предлагам ви следния проект за решение по т.3 от дневния ред:

ОТНОСНО: приемане на решения и ред за обявяването им от Районна избирателна комисия Ямбол, при произвеждане на изборите за членове на Европейския парламент от Република България и за народни представители на 9 юни 2024 г.

На основание чл. 72, ал.2 от Изборния кодекс, решение № 3058-ЕП/НС от 10.04.2024 г. на ЦИК и решение № 3074-ЕП/НС от 15.04.2024 г. на ЦИК, Районна избирателна комисия в Тридесет и първи изборен район-Ямболски

**РЕШИ:**

1. Районна избирателна комисия Ямбол се произнася с решения. Решенията се приемат след проведено явно и поименно гласуване, с мнозинство от две трети от присъстващите членове.
2. Взетите решения се обявяват на информационно табло на партерен етаж, в сградата на Областна администрация- Ямбол, находяща се в гр. Ямбол, ул. „Жорж Папазов“ № 18. Таблото се обозначава с надпис с големи букви: „РЕШЕНИЯ НА РИК”.
3. Районна избирателна комисия в Тридесет и първи изборен район - Ямболски обявява решенията си незабавно след приемането им чрез поставяне на общодостъпно място в сградата, в която се помещава, и чрез публикуване на интернет страницата си – http://rik31.cik.bg. На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията, излъчени от различни партии и коалиции. Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции.
4. Срокът за обжалване на решенията на РИК започва да тече от по-късното по ред обявяване/публикуване.

Настоящото решение на РИК е обявено съгласно чл.72, ал.2 от ИК и същото подлежи на оспорване пред ЦИК в тридневен срок от обявяването му, по реда на чл. 73 от ИК.

**АНИ КАНЕВА**: Колеги има ли изказвания по проекта? Няма. Процедура по гласуване.

**ДИМИТЪР СЪБЕВ:** гласували За – 11 членове - Ани Канева, Николай Начев. Красимира Атанасова, Нели Стоянова, Лора Каламерова, Даниела Господинова, Атанаска Христова, Десислава Москова, Катя Апостолова, Силвия Атанасова, Димитър Събев,

**Против** – няма.

**АНИ КАНЕВА:** Решението се приема и е с №3-ЕП/НС от днешна дата.

По т.4 от дневния ред докладва колегата Начев.

**НИКОЛАЙ НАЧЕВ:** Колеги, предлагам ви следния проект за решение по т.4 от дневния ред:

**ОТНОСНО:** Печат на Районна избирателна комисия в Тридесет и първи изборен район-Ямболски, защита на печата и определяне на член за маркиране на печата, при произвеждане на изборите за членове на Европейския парламент от Република България и за народни представители на 9 юни 2024г.

На основание чл.64 от ИК и Решение №3060-ЕП/НС/10.04.2024г. на ЦИК и т.14 от Решение №3074-ЕП/НС /15.04.24г. на ЦИК, Районна избирателна комисия в Тридесет и първи изборен район-Ямболски

**Р Е Ш И:**

1. Печатът на Районна избирателна комисия – Ямбол е кръгъл с един пръстен. Във вътрешния кръг се изписва текстът „РИК 31-ви район Ямболски“, а в пръстена се изписва текстът „Избори ЕП НС 2024“.
2. Печатите на Районна избирателна комисия – Ямбол са три на брой.
3. Печатите на комисията се маркират по уникален начин от председателят и определен с решение на комисията член. За маркирането се съставя протокол (Приложение към Решение №3060- ЕП/НС /10.04.2024г. на ЦИК), подписан от членовете на комисията, съдържащ най-малко 3 (три) отпечатъка от всеки от маркираните печати.
4. Определя Николай Начев - член на РИК Ямбол, който заедно с председателя на комисията да маркират трите печата по уникален начин.
5. Решенията, протоколите, удостоверенията и текущата кореспонденция на РИК се подпечатват с печата им.

Настоящото решение на РИК е обявено съгласно чл.72, ал.2 от ИК и същото подлежи на оспорване пред ЦИК в тридневен срок от обявяването му, по реда на чл. 73 от ИК.

**АНИ КАНЕВА**: Колеги, има ли други предложение за член на комисията, който да маркира печата? Няма. Процедура по гласуване на проекта.

**ДИМИТЪР СЪБЕВ:** гласували За – 11 членове - Ани Канева, Николай Начев. Красимира Атанасова, Нели Стоянова, Лора Каламерова, Даниела Господинова, Атанаска Христова, Десислава Москова, Катя Апостолова, Силвия Атанасова, Димитър Събев.

**Против** – няма.

Пристъпваме към маркиране на печатите. Колега Начев, заповядай да маркираме печата!

Печатите се маркират.

**АНИ КАНЕВА:** Колеги, протокола за маркирането на печатите ще подпишем след като приключим заседанието и същият ще бъде приложен към приетото решение.

**АНИ КАНЕВА:** Решението се приема и е с № 4-ЕП/НС от днешна дата.

По т.5 от дневния ред докладва колегата Събев. Заповядай!

**ДИМИТЪР СЪБЕВ:** Колеги, предлагам ви следния проект за решение по т.5 от дневния ред:

ОТНОСНО: Регистрация на инициативни комитети в РИК Ямбол за участие в изборите за народни представители на 9 юни 2024 г.

На основание чл. 72, ал. 1, т.1 и т.7 от Изборния кодекс и Решение №3118-НС от 19.04.2024г. на ЦИК, Районна избирателна комисия в Тридесет и първи изборен район - Ямболски,

РЕШИ:

1. Инициативният комитет представя в Районна избирателна комисия Ямбол заявление за регистрация (Приложение № 57-НС), подписано от всички членове на инициативния комитет, не по-късно от 17.00 часа на 29 април 2024 г. (40 дни преди изборния ден).

2.Заявлението за регистрация се подава от лицето, представляващо инициативния комитет.

3. В заявлението за регистрация на инициативния комитет се посочват:

а) имената, единният граждански номер и постоянният адрес на членовете на инициативния комитет;

б) имената, единният граждански номер и адресът на независимия кандидат за народен представител;

в) искане за регистрация на инициативния комитет за участие в изборите за народни представители на 9 юни 2024 г.

г) адрес за кореспонденция, телефон, електронен адрес и лице за контакти.

4. Към заявлението за регистрация инициативният комитет представя:

а) решение за създаване на инициативния комитет и решение за определяне на лицето, което да го представлява;

б) нотариално заверени образци от подписите на лицата, участващи в инициативния комитет;

в) декларация по образец (Приложение № 58-НС), подписана от всеки член на инициативния комитет, че отговаря на изискванията на чл. 243 ИК и че няма да обработва и предоставя личните данни на включените в списъка за подкрепа на независимия кандидат лица за други цели, освен предвидените в ИК;

г) банков документ за внесен депозит по чл. 129, ал. 1, т. 2 ИК;

д) удостоверение за банкова сметка на името на лицето, представляващо инициативния комитет, която ще обслужва само предизборната кампания ;

е) имената и длъжностите на лицата, които ще отговарят за приходите, разходите и счетоводната отчетност на инициативния комитет, свързани с предизборната кампания;

ж) списък на членовете на инициативния комитет, представен на технически носител – флашпамет в Excel формат.

5.Приемането на документите в РИК, се извършва всеки календарен ден от 9:00ч. до 17:00 ч.

Настоящото решение на РИК е обявено съгласно чл.72, ал.2 от ИК и същото подлежи на оспорване пред ЦИК в тридневен срок от обявяването му, по реда на чл. 73 от ИК.

**АНИ КАНЕВА**: Колеги, има ли изказвания по проекта? Няма. Процедура по гласуване.

**ДИМИТЪР СЪБЕВ:** гласували За – 11 членове - Ани Канева, Николай Начев. Красимира Атанасова, Нели Стоянова, Лора Каламерова, Даниела Господинова, Атанаска Христова, Десислава Москова, Катя Апостолова, Силвия Атанасова, Димитър Събев,

**Против** – няма.

**АНИ КАНЕВА:** Решението се приема и е с № 5-НС от днешна дата.

Преминаваме към т.6 от дневния ред – отново докладва колегата Събев. Заповядай!

**ДИМИТЪР СЪБЕВ:** Колеги, предлагам ви следния проект за решение по т.6 от дневния ред:

**ОТНОСНО:** Определяне на срока и реда за подаване на документи за регистрация на кандидатски листи на партиите, коалициите и инициативните комитети в Районна избирателна комисия-Ямбол за участие в изборите за народни представители на 9 юни 2024г.

На основание чл. 72, ал. 1, т.1 и т.8 от Изборния кодекс и Решение №3120-НС от 19.04.2024г. на ЦИК, Районна избирателна комисия в Тридесет и първи изборен район - Ямболски,

**Р Е Ш И:**

1.Регистрирането на кандидатските листи за народни представители се извършва в периода от 22 април 2024г. до 17.00 часа на 7 май 2024 г. (не по-късно от 32 дни преди изборния ден).

2. Регистрирането на кандидатските листи на партии и коалиции се извършва след представяне в Районна избирателна комисия на предложение от съответната партия или коалиция с имената, единния граждански номер и постоянния адрес на кандидатите за народни представители (Приложение № 65-НС). Предложението се подписва от лицата, представляващи партията или коалицията, или от изрично упълномощени от тях лица. Към предложението партията или коалицията прилага:

а) заявление – декларация по чл. 255, ал. 1, т. 3 ИК от всеки кандидат, че е съгласен да бъде регистриран от предложилата го партия или коалиция, че отговаря на условията по чл. 65, ал. 1 от Конституцията и по чл. 254, ал. 1 ИК, че е предложен за регистриране само от една партия или коалиция , както и че отговаря на изискванията на чл. 3, ал. 3 ИК (Приложение № 66-НС);

б) пълномощно от лицата, изрично упълномощени да представляват партията или коалицията пред РИК в случаите, когато предложението и документите се подписват и/или подават от упълномощени лица;

в) списък, съдържащ трите имена, ЕГН и постоянен адрес на кандидатите на флашпамет в Excel формат.

3. Регистрирането на независими кандидати, предложени от инициативни комитети се извършва след представяне на предложение от инициативния комитет с имената, единния граждански номер и постоянния адрес на кандидата за народен представител (Приложение № 64-НС). Предложението се подписва от лицето, представляващо инициативния комитет. Към предложението се прилагат:

а) списък с имената, единния граждански номер, постоянния адрес и саморъчен подпис на най-малко едно на сто, но не повече от 1000 избиратели с постоянен адрес на територията на изборния район, подкрепящи регистрацията на независимия кандидат. Подписите се полагат пред член на инициативния комитет (Приложение № 63-НС). Членът на инициативния комитет, пред когото избирателят е положил подписа си в списъка, обработва и предоставя личните данни на избирателите при спазване на изискванията на Закона за защита на личните данни и носи отговорност като администратор на лични данни по смисъла на чл. 4, т. 7 от Регламент (ЕС) 2016/679.

Всеки избирател може да участва само в един списък. Списъкът се предава на хартиен носител и в структуриран електронен вид на технически носител. Формата и начинът на представяне на структурирания електронен вид на списъка са определени с Решение № 3047-НС от 9 април 2024 г. на ЦИК. Последователността на вписване на избирателите в списъка на хартиен носител определя поредността на вписване в списъка на технически носител.

б) заявление-декларация по чл. 255, ал. 1, т. 3 ИК от независимия кандидат, че е съгласен да бъде регистриран от предложилия го инициативен комитет, че отговаря на условията по чл. 65, ал. 1 от Конституцията и по чл. 254, ал. 4 ИК, че е предложен за регистриране само от един инициативен комитет и само в един изборен район, както и че отговаря на изискванията на чл. 3, ал. 3 ИК. (Приложение № 66-НС).

4.Приемането на документите в РИК, се извършва всеки календарен ден от 9:00ч. до 17:00 ч.

Настоящото решение на РИК е обявено съгласно чл.72, ал.2 от ИК и същото подлежи на оспорване пред ЦИК в тридневен срок от обявяването му, по реда на чл. 73 от ИК.

**АНИ КАНЕВА**: Колеги, има ли изказвания по проекта? Няма. Процедура по гласуване.

**ДИМИТЪР СЪБЕВ:** гласували За – 11 членове - Ани Канева, Николай Начев. Красимира Атанасова, Нели Стоянова, Лора Каламерова, Даниела Господинова, Атанаска Христова, Десислава Москова, Катя Апостолова, Силвия Атанасова, Димитър Събев,

**Против** – няма.

**АНИ КАНЕВА:** Решението се приема и е с № 6-НС от днешна дата.

**АНИ КАНЕВА:** Преминаваме към т.7 от дневния ред – разни. Има ли изказвания по тази точка?

**АНИ КАНЕВА:** Не се правят.

Поради изчерпване на дневния ред закривам днешното заседанието на РИК Ямбол. За следващото заседание ще бъдете уведомени по съответния ред.

Заседанието бе закрито в 13.15часа.

ПРЕДСЕДАТЕЛ:

/Ани Канева/

СЕКРЕТАР:

/Красимира Атанасова/